ཉེས་པ་འབྱུང་བའི་རྒྱུའི་གཙོ་བོ་ནི།ལྟུང་བ་འབྱུང་བའི་སྒོ་བཞི་ཞེས་པ།མི་ཤེས་པ་དང༌།མ་གུས་པ་དང༌།བག་མེད་པ་དང༌།ཉོན་མོངས་པ་མང་བ་བཅས་ཀྱི་གཉེན་པོར་འདིར་བཤད་པའི་བསླབ་པ་བསྲུང་བའི་ཐབས་ལྔ་པོ་བསྟེན་ནས་ཚུལ་ཁྲིམས་མིག་གི་འབྲས་བུ་ལྟར་བསྲུང་བ་ལ་བརྩོན་པར་བྱ་དགོས་པ་ཡིན།དེ་ལྟར་སོ་ཐར་གྱི་སྡོམ་པ་ནི།ཐེག་པ་ཆེ་ཆུང་གི་ཐུན་མོང་གི་ཚུལ་ཁྲིམས་ཡིན་ཞིང༌།བྱང་ཆུབ་སེམས་དཔའི་སྡོམ་པ་དང༌།གསང་སྔགས་ཀྱི་སྡོམ་པ་ནི་ཐེག་པ་ཆེན་པོའི་ཚུལ་ཁྲིམས་ཡིན།བྱང་ཆུབ་སེམས་དཔའི་སྡོམ་པ་ནོད་ནས་བསྲུང་བྱ་ནི།རྩ་ལྟུང་བཅོ་བརྒྱད་དང༌།ཉེས་བྱས་བཞི་བཅུ་ཞེ་དྲུག་ཡོད།གསང་སྔགས་ཀྱི་སྡོམ་པ་ནོད་ནས་བསྲུང་བྱ་ལ།རྩ་ལྟུང་བཅུ་བཞི་དང༌།སྦོམ་པོ་བརྒྱད་སོགས་རིགས་ལྔ་སྤྱི་དང༌།སོ་སོའི་དམ་ཚིག་སྡོམ་པའི་རྣམ་གྲངས་མང་དུ་ཡོད།སྡོམ་པ་དེ་གཉིས་ཀྱི་བསྲུང་བྱའི་དབྱེ་བ་སོ་སོའི་ངོས་འཛིན་དང༌།བསྲུང་ཚུལ་སོགས་ཆེས་ཤིན་ཏུ་རྒྱ་ཆེ་བས་འདིར་མ་བཀོད།།